62021CO0464_INF
A Bíróság (hatodik tanács) 2022. április 26‑i végzése –Universitat de Barcelona
(C‑464/21. sz. ügy)
„Előzetes döntéshozatal – A Bíróság eljárási szabályzatának 99. cikke – Szociálpolitika – 1999/70/EK irányelv – Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás – A közszektorban kötött, határozott idejű munkaszerződések – 2. szakasz és a 3. szakasz 1. pontja – Hatály – A »határozott időre alkalmazott munkavállaló« fogalma
Szociálpolitika – Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás – 1999/70 irányelv – Hatály – A közszektorban kötött, egymást követő határozott idejű munkaszerződések alapján foglalkoztatott munkavállaló – A munkaviszony szankcióként történő átminősítése nem állandó, határozatlan idejű munkaviszonnyá – Bennfoglaltság
(1999/70 tanácsi irányelv, melléklet, 2. szakasz, és 3. szakasz, 1. pont)
(lásd: 22–26. pont)
Rendelkező rész
Az 1999. június 28‑i 1999/70/EK tanácsi irányelv mellékletét képező, az ESZSZ, az UNICE és a CEEP által a határozott ideig tartó munkaviszonyról 1999. március 18‑án kötött keretmegállapodás 2. szakaszát és 3. szakaszának 1. pontját úgy kell értelmezni, hogy e keretmegállapodás hatálya alá tartozik az a munkavállaló, aki a közszférához tartozó munkáltatójával egymást követő, határozott időre szóló munkaszerződéseket kötött, és akinek munkaviszonyát szankcióként „határozatlan időre szóló, de nem állandó” munkaviszonnyá kell átminősíteni.